Document ID: 32013R0545

KOMMISSIONENS FORORDNING (EU) Nr. 545/2013
af 14. juni 2013
om ændring af bilag I til Europa-Parlamentets og Rådets forordning (EF) nr. 1334/2008 for så vidt angår aromastoffet 3-acetyl-2,5-dimethylthiophen
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (1), særlig artikel 11, stk. 3,
under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer, særlig artikel 7, stk. 6 (2), og
ud fra følgende betragtninger:
(1)
Ved Kommissionens gennemførelsesforordning (EU) nr. 872/2012 (3) blev der vedtaget en liste over aromastoffer, og listen blev indsat i del A i bilag I til forordning (EF) nr. 1334/2008.
(2)
Listen kan opdateres i overensstemmelse med den fælles procedure, der er omhandlet i forordning (EF) nr. 1331/2008, enten på Kommissionens initiativ eller som følge af en ansøgning fra en medlemsstat eller en interesseret part.
(3)
Aromastoffet 3-acetyl-2,5-dimethylthiophen (FL-nr. 15.024) er opført på listen som et aromastof under evaluering, for hvilket der skal fremlægges supplerende videnskabelige data. Sådanne data er blevet indgivet af ansøgeren.
(4)
Den Europæiske Fødevaresikkerhedsautoritet har vurderet de indsendte data og konkluderede den 15. maj 2013, at 3-acetyl-2,5-dimethylthiophen er mutagent både in vitro og in vivo, og at der derfor er sikkerhedsmæssige betænkeligheder ved at anvende det som aromastof (4).
(5)
Anvendelse af 3-acetyl-2,5-dimethylthiophen opfylder således ikke de generelle anvendelsesbetingelser for aromaer, der er fastsat i artikel 4, litra a), i forordning (EF) nr. 1334/2008. Det pågældende stof bør derfor udgå af listen snarest muligt for at beskytte menneskers sundhed.
(6)
Kommissionen bør anvende hasteproceduren med henblik på at lade et stof, der er sikkerhedsmæssige betænkeligheder ved, udgå af EU-listen.
(7)
I henhold til artikel 30 i forordning (EF) nr. 1334/2008 kan aromastoffer, der ikke er opført på EU-listen, markedsføres som sådan og anvendes i eller på fødevarer indtil den 22. oktober 2014. Denne overgangsperiode bør ikke finde anvendelse på 3-acetyl-2,5-dimethylthiophen.
(8)
På grund af de meget lave anvendelsesniveauer og den lave samlede mængde af 3-acetyl-2,5-dimethylthiophen, der hvert år er blevet tilsat til fødevarer i Den Europæiske Union, skaber tilstedeværelsen af det pågældende stof i fødevarer ikke umiddelbare sikkerhedsmæssige betænkeligheder. Derfor bør der, under hensyntagen til bl.a. tekniske og økonomiske forhold, fastsættes overgangsperioder for fødevarer, der indeholder aromastoffet 3-acetyl-2,5-dimethylthiophen, og som er blevet markedsført eller afsendt fra tredjelande til Unionen inden datoen for denne forordnings ikrafttrædelse.
(9)
Forordning (EF) nr. 1334/2008 bør derfor ændres i overensstemmelse hermed.
(10)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Del A i bilag I til forordning (EF) nr. 1334/2008 ændres som angivet i bilaget til nærværende forordning.
Artikel 2
1. Det forbydes at markedsføre 3-acetyl-2,5-dimethylthiophen som et aromastof og at anvende stoffet i eller på fødevarer.
2. Det forbydes at markedsføre fødevarer, der indeholder aromastoffet 3-acetyl-2,5-dimethylthiophen.
3. Det forbydes at importere 3-acetyl-2,5-dimethylthiophen som et aromastof og at importere fødevarer, der indeholder aromastoffet 3-acetyl-2,5-dimethylthiophen.
Artikel 3
1. Uanset artikel 2, stk. 2, kan fødevarer, der indeholder aromastoffet 3-acetyl-2,5-dimethylthiophen, og som lovligt har været markedsført inden datoen for denne forordnings ikrafttrædelse, markedsføres indtil deres sidste anvendelsesdato eller datoen for deres mindste holdbarhed.
2. Artikel 2 finder ikke anvendelse på sendinger af fødevarer, der indeholder aromastoffet 3-acetyl-2,5-dimethylthiophen, hvis importøren af sådanne fødevarer kan dokumentere, at de var afsendt fra det pågældende tredjeland og på vej til Unionen før datoen for denne forordnings ikrafttrædelse.
Artikel 4
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2013.

Labels: 0
3
17